Šiekštas
55°7′37″ š. pl. 25°44′32″ r. ilg.﻿ / ﻿55.12694°š. pl. 25.74222°r. ilg.﻿ / 55.12694; 25.74222 Šiekštas - ežeras Lietuvoje, Molėtų rajone, 7,5 km į šiaurės rytus nuo Joniškio. Ežero ilgis iš šiaurės vakarų į pietryčius - 0,41 km, plotis - iki 0,21 km. Altitudė 148,7 m. Krantai neaukšti, sausi, apaugę siaura medžių ir krūmų juosta. Iš šiaurės ir rytų prieina Baranavos miškas, kitose pakrantėse plyti dirbami laukai ir pievos. Rytuose įteka upelis iš čia pat telkšančio Kanios ežero. Vakaruose įteka P-1 upelis iš Sutrinio ežero, o pietuose tas pats upelis išteka link Spenglos intako Pravalos (Žeimenos upės baseinas). Ežeras patvenktas. Šalia ežero įsikūręs Andrulėnų kaimas.